PATVIRTINTA

Raseinių Šaltinio progimnazijos direktoriaus 2025 m. kovo d.

įsakymu Nr. V1-

**RASEINIŲ ŠALTINIO PROGIMNAZIJOS**

**MOKINIŲ NAUDOJIMOSI MOBILIAIS ĮRENGINIAIS TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių naudojimosi mobiliaisiais telefonais ir kitais mobiliais įrenginiais tvarka (toliau – Tvarka) nustato naudojimosi mobiliaisiais telefonais ir kitais mobiliaisiais įrenginiais progimnazijoje ir progimnazijos teritorijoje taisykles, kuriomis siekiama:

1.1. sumažinti žalos mokinių sveikatai riziką, irzlumą, atsirandantį vaikus atitraukus nuo mobiliųjų įrenginių, negebėjimą koncentruoti dėmesio;

1.2. apsaugoti vaikus nuo pavojingo turinio internete, mokinių patyčių;

1.3. užtikrinti mokyklos vidinę tvarką;

1.4. siekiant sukurti mokytis ir bendrauti palankesnę aplinką, visi telefonai (jais laikomi ir išmanieji laikrodžiai su telefono funkcija) Šaltinio progimnazijoje surenkami ryte ir atiduodami po pamokų;

1.5. ugdant mokinių sąmoningumą dėl mobiliųjų įrenginių naudojimosi, leidžiama mobiliuosius įrenginius laikyti kuprinėse, spintelėse, bet užfiksavus pažeidimus (1/3 tvarkos pažeidimų atvejų klasėje pagal esantį mokinių skaičių klasėje) tada klasės vadovas privalo vadovautis II skyriaus 5 punktu.

**II SKYRIUS**

**BENDROSIOS NAUDOJIMO(SI) MOBILIAISIAIS ĮRENGINIAIS TAISYKLĖS**

1. Mokiniui (-ei), atsinešusiam mobilųjį įrenginį (telefoną, išmanųjį laikrodį, planšetę, nešiojamą kompiuterį) į progimnaziją, draudžiama juo naudotis per pamokas, pertraukas ir popamokinius renginius (susirinkimus, valandėles, neformaliojo švietimo užsiėmimus, konkursus, viktorinas, varžybas ir pan.), jeigu tai nesusiję su ugdymo procesu, išskyrus mokytojui paprašius ar leidus.
2. Progimnazijoje yra paskirta vieta „Stotelė“ (pirmojo aukšto foje), kur mokiniai **po pamokų** gali pasiskambinti tėvams/parašyti sms žinutę. Žaisti internetinius žaidimus ar naudotis socialiniais tinklais **griežtai draudžiama**.
3. **PUG, 1-4 kl.** mokiniai mobiliuosius įrenginius laiko užrakinamose rūbų spintelėse, kurpinėse arba klasėje, mobiliųjų telefonų dėžutėje.
4. **5 - 8 klasių mokiniai privalo**:
	1. Prieš pirmą pamoką atnešti mobiliuosius įrenginius klasės vadovui ir juos sudėti į tam skirtą dėžutę;
	2. Po pamokų pasiimti mobiliuosius įrenginius iš klasės vadovo;
	3. Kai klasės vadovo nėra progimnazijoje, mobiliuosius įrenginius surenka ir išdalina klasės vadovui padedantis mokytojas.

**III SKYRIUS**

**BŪTINOJI KOMUNIKACIJA**

1. Turėti telefoną stebėti sveikatos būklei gali mokiniai, kurių tėvai (globėjai/rūpintojai) kreipiasi raštu į mokyklos direktorių ir nurodo tikslias priežastis. Mokyklos direktoriui leidus, mokiniui suteikiama teisė turėti telefoną ir **laikyti kuprinėje** tiek per pertraukas, tiek per pamokas. Mokyklos direktorius apie leidimą turėti įrenginį informuoja klasės vadovą. Jei mokinys pažeidžia nustatytą tvarką, apie tai yra informuojami tėvai.
2. Esant neatidėliotinam poreikiui susisiekti su mokiniu, tėvai gali kreiptis į klasės vadovą, šis perduoda informaciją mokiniui. Ypatingais atvejais, negalėdami susisiekti su mokytoju, tėvai gali kreiptis į raštinės administratorių mokyklos svetainėje nurodytais kontaktais.

**IV SKYRIUS**

**BENDRŲJŲ NAUDOJIMO(SI) MOBILIAISIAIS ĮRENGINIAIS TAISYKLIŲ PAŽEIDIMŲ NAGRINĖJIMAS**

1. Mokiniui pažeidus naudojimosi mobiliaisiais įrenginiais taisykles, mokytojui suteikiama teisė paimti telefoną ir:

8.1. Pirmą kartą mokiniui pažeidus Tvarką, mokytojas ar klasės vadovas įrašo pastabą į el. dienyną Tamo. Klasės vadovas mobilųjį įrenginį grąžina mokiniui pasibaigus pamokoms.

8.2. Antrą kartą mokiniui pažeidus Tvarką, klasės vadovas (jam nesant socialinis pedagogas) informuoja mokinio tėvus. Mobilusis įrenginys grąžinamas tik atvykus tėvams, kurie raštu įsipareigoja, kad mokinys laikysis progimnazijos nustatytos tvarkos.

8.3. Mokinys, pažeidęs Tvarką 3 ir daugiau kartų per mėnesį, kartu su savo tėvais (globėjais, rūpintojais) kviečiamas į progimnazijos Vaiko gerovės komisijos posėdį.

1. Mokiniui atsisakius atiduoti ugdymo metu naudojamą mobilųjį įrenginį, mokytojas informuoja klasės vadovą, jam nesant socialinį pedagogą ar mokyklos administracijos darbuotoją, kuris paima mobilųjį įrenginį ir informuoja tėvus (globėjus/rūpintojus).

**V SKYRIUS**

**BAIGIAMOSIOS NUOSTATOS**

1. Progimnazija neatsako už mokinių atsineštų į progimnaziją mobiliųjų įrenginių praradimą, būklės pažeidimą ir pan.
2. Su Tvarka klasių vadovai supažindina mokinius ir jų tėvus (globėjus/rūpintojus).
3. Pasikeitus aplinkybėms, Tvarka gali būti koreguojama.
4. Tvarka viešinama progimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_